
                         Nr. 138/XVIII/3

AVIZ

asupra proiectului de Lege pentru aprobarea Ordonanţei de urgenţă a Guvernului nr.50/2001 privind prelungirea valabilităţii Ordonanţei de urgenţă a Guvernului nr.4/2001 privind scutirea de la plata drepturilor de import şi a comisionului vamal pentru unele bunuri provenite din import  



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.50/2001 privind prelungirea valabilităţii Ordonanţei de urgenţă a Guvernului nr.4/2001 privind scutirea de la plata drepturilor de import şi a comisionului vamal pentru unele bunuri provenite din import, trimis cu adresa nr.223 din 6 aprilie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 11 aprilie 2001.



Membrii comisiei au examinat ordonanţa supusă aprobării, expunerea de motive, avizul Consiliului Legislativ, punctul de vedere al Ministerului Industriei şi Resurselor şi punctul de vedere al Ministerului Finanţelor Publice.



În urma dezbaterilor cu majoritate de voturi s-a hotărât avizarea favorabilă a proiectului de lege cu amendamente admise de comisie.



Totodată membrii comisiei recomandă comisiei pe fond să ţină cont de punctul de vedere trimis de Ministerul Finanţelor Publice pe care îl anexăm la aviz.



În raport de obiectul şi conţinutul său, proiectul de lege are un caracter de lege ordinară.

                             PREŞEDINTE,                                      SECRETAR,

                              István Antal                                         Aurelia Vasile

Expert,

Viorela Gondoş
